Luotsisaari

Luotsisaari on pitkä ja kapea saari Halikonlahdella Halikossa. Nimensä saari on saanut ennen siellä toimineesta luotsiveneestä. Vielä ennen sotia saari oli merkitty karttoihin nimellä Kokkilansaari. Luotsisaaren pinta-ala on 67 hehtaaria ja sen asukasluku on kaksi. Kesäasukkaita saaressa on 140.

Saareen ei ole maayhteyttä. Lähin yhteys mantereeseen on venereitti kapean Karviaistensalmen yli. Saarella kulkee kaksi metsätietä, joita paikalliset kutsuvat Rantabulevardiksi ja Ykköstieksi. Saari pääasiassa metsämaata ja saaren pohjoisosassa Raitniemennokassa on niittyalue. Saaressa on kaksi kallioista mäkeä, toinen saaren eteläossa ja toinen keskiosassa. Halikonlahden rannat ovat rehevöitymisen vuoksi kaislikoistuneet.

Lähteet

Salon saaret
Angelniemi